Държавен вестник, бр. 26, 2018 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  26
• ефективност и ефикасност на управлен-
ските и изпълнителските дейности;
• демократичен контрол над системата за 
национална сигурност.
II.2. Национални интереси
 18. Жизненоважни интереси са:
• гарантиране на правата, свободите, си-
гурността, здравето и благосъстоянието на 
гражданина, обществото и държавата;
• запазване на суверенитета, територи-
алната цялост на страната и единството на 
нацията;
• защита на конституционно установения 
ред и демократичните ценности;
• защита на населението и критичната 
инфраструктура при кризи, бедствия, аварии, 
катастрофи и други рискове и заплахи;
• съхраняване и развитие на националната 
идентичност, изграждаща се на основата на 
българско гражданство;
• гарантиране интегритета на българското 
гражданско общество;
• преодоляване на негативните демограф-
ски процеси, на значителните диспропорции 
в развитието на регионите и изграждане на 
социално-икономическа среда, осигуряваща 
условия за развитието на поколения българ-
ски граждани, способни да гарантират на 
Република България достойно място в ЕС 
и в световните политически, икономически, 
финансови и социални процеси;
• развитие на образованието, възпитани-
ето, науката и научно-приложните дейности 
в духа на националните и общоевропейските 
ценности.
 19. Други важни интереси са:
• благоприятната и предвидима среда на 
сигурност;
• ефективно функциониране на българските 
институции заедно с тези на ЕС и НАТО за 
постигане на колективната ни сигурност и 
подобряване на нейното състояние чрез раз-
витие на оперативната съвместимост;
• поддържане на добросъседски отноше-
ния и осигуряване на регионална сигурност 
и стабилност;
• засилване участието на НАТО и ЕС в 
политиките и механизмите за сигурност в 
Черноморския регион и продължаване на 
процесите на интеграция на страните от 
региона, които са си поставили съответните 
цели, в европейските и евроатлантическите 
структури;
• по-нататъшно стабилизиране и пълноценно 
включване в евро-атлантическото и европейско-
то политическо и икономическо пространство 
на страните от Западните Балкани;
• развитие на регионалното сътрудничество 
в Дунавския регион и утвърждаване на актив-
ната роля на Република България в двустранен 
и многостранен план в подкрепа на мира и 
сигурността в района и за реализирането на 
икономически програми и инфраструктурни 
проекти с регионално и общоевропейско 
значение в контекста на Стратегия на ЕС за 
Дунавския регион;
• гарантиране на енергийната сигурност 
чрез диверсификация на видовете енергия, 
източниците и трасетата на доставка на 
енергийни и други стратегически суровини;
• гарантиране на икономическа, финан-
сова и социална стабилност и икономически 
просперитет;
• опазване на общественото здраве;
• превенция и противодействие на коруп-
цията и организираната престъпност;
• ограничаване на посегателствата срещу 
личността и собствеността;
• развитие и гарантиране на сигурно ки-
берпространство;
• опазване на околната среда и рационално 
използване на природните ресурси.
III. СРЕДА НА СИГУРНОСТ: РИСКОВЕ 
И ЗАПЛАХИ
20. Системата на международните отноше-
ния е изправена пред нови предизвикателства. 
Съществено се променят геополитическият, 
военният и икономическият баланс, задълбо-
чава се противопоставянето, засилват се досе-
гашните и възникват нови рискове и заплахи 
за сигурността в света. Мирът, сигурността, 
развитието и благоденствието са взаимносвър-
зани повече от всякога. Средата на сигурност 
придобива особено значение за процесите в 
обществото. Нараства зависимостта между 
личната, националната и международната си-
гурност, както и на държавите от жизненоважни 
ресурси (енергийни, водни и хранителни), което 
повишава вероятността от възникване на кризи. 
Проблемите в тази област се превръщат в един 
от най-сериозните рискове за всички страни 
независимо от икономическото състояние и 
ресурсната им осигуреност.
21. Развитието на интеграционните процеси 
в ЕС и трансатлантическото сътрудничество 
имат важно значение за урегулиране на основ-
ните международни въпроси. Инициативите 
и действията на ЕС и НАТО остават опре-
делящи за укрепването на международната 
сигурност. Споразумението помежду им за 
взаимодействие в сферата на отбраната пред-
ставлява нов значим елемент от съвместните 
усилия за поддържане на мира и стабилността 
в Европа и света. Членството на Република 
България в ЕС и НАТО и обстоятелството, 
че нито една от съседните държави не я опре-
деля като потенциален противник, са главни 
фактори за външната є сигурност и ще про-
дължат да възпрепятстват появата на пряка 
военна заплаха за суверенитета и територи-
алната є цялост в дългосрочна перспектива. 
Република България е активен участник в 
процесите на развитие на двете организации 
и на преодоляване на предизвикателствата